পলাশী
পলাশী (পুরনো ইংরেজি নাম: "Plassey") ভারতের পশ্চিমবঙ্গ রাজ্যের নদিয়া জেলার সদর শহর কৃষ্ণনগরের প্রায় ৫০ কিলোমিটার উত্তরে ভাগীরথী নদীর তীরে অবস্থিত একটি গ্রাম (অধুনা সেন্সাস টাউন)। ১৭৫৭ সালে এই গ্রামেই বিখ্যাত পলাশীর যুদ্ধ হয়েছিল। বর্তমানে পলাশী একটি গ্রাম পঞ্চায়েত ও বাণিজ্যকেন্দ্র। পলাশীর কাছাকাছি উল্লেখযোগ্য শহর মুর্শিদাবাদের বেলডাঙা।
হিলির যুদ্ধ
হিলির যুদ্ধ বা বগুড়া যুদ্ধ ছিল ১৯৭১ সালের বাংলাদেশের স্বাধীনতা যুদ্ধের অন্যতম ঘটনা। এই যুদ্ধ তৎকালীন পূর্ব পাকিস্তানের (বর্তমান বাংলাদেশ) সবচাইতে আলোচিত যুদ্ধ। ২৩ নভেম্বর, ১৯৭১ থেকে ১১ ডিসেম্বর, ১৯৭১ পর্যন্ত হিলির যুদ্ধ সংঘটিত হয়। উল্লেখ্য যে ১৯৭১-এর ১৬ ডিসেম্বর পাকিস্তানী বাহিনীর আত্মসমর্পণের মাধ্যমে পূর্ণাঙ্গরূপে যুদ্ধের সমাপ্তি ঘটে।